**Utvalg for oppvekst**

Året i utvalg for oppvekst har vært preget av koronasituasjonen. To møter i 2020 ble avlyst pga få saker. SV har dessverre ikke fått gjennomslag dette året, men vi har i flere saker fått støtte fra særlig KrF og Venstre.

SV har blant annet tatt opp og bedt om redegjørelse for enetiltak i barnevernet, smilefjeskartlegging i skolen, konsekvensene av å kutte i Ungdomsteamet

Vi har blant annet foreslått:

* økt søskenmoderasjon i barnehagen i Sandnes, slik som Forsand har hatt (50 % reduksjon for barn nummer to og 75 % reduksjon for barn nummer tre).
* Å framskynde bygging av barnehage på Ganddal til ferdigstillelse i 2023
* At det i Sandnes ikke skal være større barneskoler enn B28-skoler

**Utvalget for miljø og tekniske saker** har i 2020 hatt 7 møter har behandlet 49 saker og 47 saker til orientering.

Utvalget har behandlet alt fra støyskjermer -kunstgras på Høle – statlig sikring av eiendom til store anlegg som skiftning av nye avløpsledninger i Sandnes sentrum.

Arbeidet som pågår i Lunden med åpning av Stangelandånå er også en spennende sak.

Det er en god tone mellom partiene, men det er vel ikke til å stikke under en stol at posisjonen har et stort behov for å markere seg.

Jeg vil også berømme en meget dyktig administrasjon som er deltar i møtene

**Kommuneplanutvalget** har hatt 5 møter og behandlet 19 saker. I år var det spesielt 3 store saker som vil få stor betydning for Sandnes de kommende år, det var

Planstrategi 2020 -23 og planprogram for kommuneplan 2023 -38. Endelig fastsettelse.

Klima- og miljøplan for Sandnes 2020 -2025 Sluttbehandling og vedtak

Byggegrense mot sjø.

Vi la ned et godt stykke arbeid og kom med en rekke forslag og tilleggstekster som var vel begrunnet, men dessverre når vi ikke frem med våre forslag.

Posisjonen er meget tungt inne i kommuneplanutvalget, muligens på grunn av at de tidligere har møtt en god del motstand der, jamfør Sandnesmarka.

Vi fortsetter med ny frisk neste år, og igjen vil jeg berømme vår administrasjon i utvalget, de gjør en fremragende jobb.